CELEX: 32010R1139
Language: bg
Date: 2010-12-07 00:00:00
Title: Регламент (ЕС) № 1139/2010 на Комисията от 7 декември 2010 година за изменение за сто четиридесет и първи път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

8.12.2010   
            
            
               BG
            
            
               Официален вестник на Европейския съюз
            
            
               L 322/6
            
         РЕГЛАМЕНТ (ЕС) № 1139/2010 НА КОМИСИЯТА
   от 7 декември 2010 година
   за изменение за сто четиридесет и първи път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, буква а) и член 7a, параграф 1 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по този регламент. С Регламент (ЕО) № 246/2006 (2) към приложение 1 бяха добавени Ghunia Abdrabbah, Al-Bashir Mohammed Al-Faqih и Tahir Nasuf. Това стана след решението на Комитета по санкциите на ООН, създаден съгласно Резолюция 1267(1999) на Съвета за сигурност относно Ал Кайда и талибаните и свързаните с тях лица и образувания, да добави тези лица към своя консолидиран списък.
            
         
               (2)
            
            
               На 29 септември 2010 г. Общият съд отмени Регламент (ЕО) № 881/2002 по отношение на г-н Abdrabbah, г-н Al-Faqih и г-н Nasuf, като отчете (3), че не са били спазени правото на защита, правото на съдебен контрол и правото на собственост.
            
         
               (3)
            
            
               Комисията предостави на г-н Abdrabbah, г-н Al-Faqih и г-н Nasuf изложение на мотивите съответно на 22 септември 2009 г., на 7 август 2009 г. и на 11 август 2009 г., след започване на съдебното производство, посочено по-горе. В съответствие с това бяха разгледани установените от Общия съд пропуски.
            
         
               (4)
            
            
               С оглед на това решението за включване в списъка, което се отнася до г-н Abdrabbah, г-н Al-Faqih и г-н Nasuf, следва да бъде заменено с ново решение, взето в съответствие с член 7а, параграф 1 от Регламент (ЕО) № 881/2002, за да се осигури съгласуваност с решението на Комитета по санкциите на ООН и като се вземат предвид целите на замразяването на средства и икономически ресурси съгласно Регламент (ЕО) № 881/2002.
            
         
               (5)
            
            
               Новият регламент следва да се прилага от 11 февруари 2006 г., като се има предвид превантивния характер на замразяването на средства и икономически ресурси съгласно Регламент (ЕО) № 881/2002 и нуждата да бъдат защитени законните интереси на икономическите оператори, които са разчитали на приетото през 2006 г. решение.
            
         
               (6)
            
            
               Г-н Abdrabbah, г-н Al-Faqih и г-н Nasuf вече имаха възможност да представят становища по предоставените изложения на мотивите, както е предвидено в членове 7а, параграф 3 и 7в, параграф 3 от Регламент (ЕО) № 881/2002. Комисията е предала тези становища на Комитета по санкциите и е в процес на преразглеждане на своите решения за налагане на ограничителни мерки върху тези лица, което се осъществява съгласно процедурата, предвидена в член 7б, параграф 2 от Регламент (ЕО) № 881/2002. Резултатите от преразглеждането ще бъдат съобщени на г-н Abdrabbah, г-н Al-Faqih и г-н Nasuf,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   Той се прилага от 11 февруари 2006 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 декември 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 139, 29.5.2002 г., стр. 9.
   
      (2)  ОВ L 40, 11.2.2006 г., стр. 13.
   
      (3)  Съединени дела T-135/06 до T-138/06.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      В глава „Физически лица“ се потвърждават следните вписвания:
      
                  а)
               
               
                  Ghuma Abd’rabbah (известен още като: a) Ghunia Abdurabba, б) Ghoma Abdrabba, в) Abd’rabbah, г) Abu Jamil, д) Ghunia Abdrabba). Адрес: Бирмингам, Обединеното кралство. Дата на раждане: 2.9.1957 г. Място на раждане: Бенгази, Либия. Националност: британска. Дата на определянето, посочено в член 2a, параграф 4, буква б): 7.2.2006 г.
               
            
                  б)
               
               
                  Abd Al-Rahman Al-Faqih (известен още като: a) Mohammed Albashir, б) Muhammad Al-Bashir, в) Bashir Mohammed Ibrahim Al-Faqi, г) Al-Basher Mohammed, д) Abu Mohammed, е) Mohammed Ismail, ж) Abu Abd Al Rahman, з) Abd Al Rahman Al-Khatab, и) Mustafa, й) Mahmud, к) Abu Khalid). Адрес: Бирмингам, Обединеното кралство. Дата на раждане: 15.12.1959 г. Място на раждане: Либия. Дата на определянето, посочено в член 2a, параграф 4, буква б): 7.2.2006 г.
               
            
                  в)
               
               
                  Tahir Nasuf (известен още като: a) Tahir Mustafa Nasuf, б) Tahar Nasoof, в) Taher Nasuf, г) Al-Qa’qa, д) Abu Salima El Libi, е) Abu Rida, ж) Tahir Moustafa Nasuf, з) Tahir Moustafa Mohamed Nasuf). Адрес: Манчестър, Обединеното кралство. Дата на раждане: a) 4.11.1961 г., б) 11.4.1961 г. Място на раждане: Триполи, Либия. Националност: либийска. Паспорт №: RP0178772 (номер на либийски паспорт). Национален идентификационен номер: PW548083D (британски национален застрахователен номер). Допълнителна информация: живее в Обединеното кралство от януари 2009 г. Дата на определянето, посочено в член 2a, параграф 4, буква б): 7.2.2006 г.